Uzvaras bulvāris (Rīga)

Uzvaras bulvāris ir maģistrālā Rīgas iela, Zemgales priekšpilsētas administratīvā rajona Torņakalna un Kurzemes administratīvā rajona Āgenskalna apkaimēs. Uzvaras bulvāris sākas uzreiz aiz Akmens tilta beigām Pārdaugavas pusē un beidzas krustojumā ar Ojāra Vācieša ielu. Uzvaras bulvāra kopējais garums ir 1024 metri un tas sastāv no 4 atdalītām braukšanas joslām. Tām pa vidu ir tramvaja sliedes.

 Vēsture 

Iela iezīmēta Rīgas kartēs 18. gadsimta vidū ar nosaukumu Skolas iela, nosaukta pēc 1773. gadā šajā ielā atklātās Klīversalas elementārskolas. Sākotnēji iela tikai posmā starp Kuģu un Valguma ielām, 1885. gadā pārdēvēta par Šoneru ielu. 1900. gadā iela pagarināta caur neapbūvētu teritoriju līdz L. Altonavas (tagadējai Ojāra Vācieša) ielai kā Šoneru iela.Штегман, Р., План города Риги на 24 листах, Рига : Лит. A. Шталь, 1908. 1936. gadā iela pārdēvēta par Uzvaras bulvāri.

 Ielas raksturojums 
Uzvaras bulvāris ir 1024 metrus gara iela uz Āgenskalna un Torņakalna apkaimju robežas. Tas sākas uzreiz aiz Akmens tilta Pārdaugavas pusē un virzās dienvidrietumu virzienā. Tā sākumā tam ir savienojums ar nobrauktuvi no Akmens tilta uz Mūkusalas ielu, nedaudz tālāk arī savienojums ar Kuģu ielu, kas gan reāli eksistē tikai kartē, jo Kuģu ielas vietā atrodas Latvijas Nacionālās bibliotēkas galvenā ēka. Dzelzceļa muzeja tuvumā iela krustojas ar Valguma ielu, tālāk arī ar Raņķa dambi un Slokas ielu. Aiz krustojuma ar Slokas ielu ielas labajā pusē atrodas Uzvaras parks. Ielai virzoties tālāk tā savienojas ar Ojāra Vācieša ielu, šķērso Mārupīti. Krustojumā ar Bāriņu ielu Uzvaras bulvāris pagriežas dienvidu virzienā un virzās gar Uzvaras pieminekli. Uzvaras bulvāris beidzas krustojumā ar Ojāra Vācieša ielu.

 Ielu savienojumi 
Uzvaras bulvāris ir savienots ar šādām ielām:
 Nobrauktuve no Akmens tilta uz Mūkusalas ielu
 Kuģu iela
 Valguma iela
 Raņķa dambis ("T" veida krustojums)
 Slokas iela ("T" veida krustojums)
 Ojāra Vācieša iela ("T" veida krustojums)
 Bāriņu iela ("T" veida krustojums)
 Ojāra Vācieša iela ("T" veida krustojums)

 Objekti 
 Uzvaras bulvārī 2/4 atrodas Latvijas dzelzceļa vēstures muzejs
 Uzvaras bulvārī 10 atrodas sporta bāze "Arkādija".

 Sabiedriskais transports 
 22.,32., 35. un 43. maršruta autobusi un 54. maršruta autobusi kursē Uzvaras bulvāra posmā no Akmens tilta līdz Slokas ielai.
 3. maršruta autobusi un 9. maršruta trolejbusi kurē posmā no Akmens tilta līdz Raņķa dambim.
 Savukārt, 4., 4z., 7., 8., 21., 25., 38., 39. un 55. maršruta utobusi kursē ielas posmā no Akmens tilta līdz Bāriņu ielai. 
 Vēl posmā no Akmens tilta līdz Slokas ielai kursē arī 1., 5., 8., 10. un 14. tramvaju maršruti
 Vienīgi 10. maršruta tramvaji un 63. maršruta autobusi kursē visa Uzvaras bulvāra garumā.

 Skatīt arī 
 Zemgales priekšpilsēta
 Kurzemes rajons
 Torņakalns
 Āgenskalns
 Uzvaras bulvāris citās Latvijas pilsētās

 Ārējās saites 
 Torņakalna ielas portālā Cita Rīga

Kategorija:Ielas Torņakalnā
Kategorija:Ielas Āgenskalnā
Kategorija:Zemgales priekšpilsēta
Kategorija:Kurzemes rajons
Kategorija:Bulvāri Rīgā